[{"text_idx": "#000002", "text": "Bada beste ondorio bat, begi-bistakoa. Berdintasuna. Elitean badira zortzi bat pilotari irabazi dezaketenak Buruz buruko esku-pilotako txapela. Inoiz gertatu ote da halakorik?"}, {"text_idx": "#000003", "text": "Sasoi puntua, konfiantza edo batek daki zer arraio pasatzen den burutik, urte batetik bestera gauzak erabat aldatzen dira. Katedrak ondo daki hori. Atzo bertan Donostiako Atano III.a pilotalekuan dirua bi halako atera zen Urrutiren alde. Nik neuk ere, faboritotzat nuen bizkaitarra."}, {"text_idx": "#000007", "text": "\u201cEta atzelariak zer?\u201d, esan dit. \u201cZergatik ez dute aurrera egiten? Zer gertatu zen Rezustarekin?\u201d... Erantzuna emateko aukera eman gabe, berak. \u201cGehiago entrenatu behar dute, orduak sartu prestatzen, mentalitatea aldatu\u201d..."}, {"text_idx": "#000008", "text": "Luisek estimazio handia dio bere buruari kirolaz ari denean. Kritikoa da entrenamenduekin, zaharkituta daudela metodologia asko, sistema berriak asmatu behar direla. Berdin zaio futbolaz, tenisaz edo pilotaz ari bada. Nadalek osaba Tonirekin hautsi aurretik abisatzen zidan Luisek, jende berriaz inguratu behar zela Nadal..."}, {"text_idx": "#000009", "text": "Nola azalduko diot nik Luisi atzelari baten zailtasunak buruz buru jokatzerakoan..."}, {"text_idx": "#000016", "text": "Nire itxaropena zen intendenteak amore emango zuela, aspertuko zela show-arekin. Ustelak erdiak ustel, ordea. Astean zehar ere gu programatzen hasi zen, aurrelariekin nahasita! Egunak joan egunak etorri, barregarri ginen. Ohartu nintzenean intendenteari bost axola zitzaiola, pentsatzen jarri nintzen. Eta zergatik ez ikasi buruz buru jokatzen? Sakea hobetu nuen, baita ere errebotea ere. Zesta-puntaz, Jon, zuk hain ondo egiten duzun bezala, horiek dira arma nagusiak. Ondo sakatu eta erreboteaz, min egin."}, {"text_idx": "#000018", "text": "Hau guztia, ordea, nola azaldu Fanniys tabernako Luisi, kirolaz hainbeste dakienari."}]